טל גן צבי

טל גן צבי (נולד ב-31 במאי 1981) כיהן כראש הסגל של ראש ממשלת ישראל נפתלי בנט ויועצו מאז 2013.

ביוגרפיה
גן־צבי נולד בחיפה. למד בישיבת נתיב מאיר, במכינה קדם-צבאית בני דוד, ושירת שלוש שנים ביחידת אגוז. לאחר סיום שירותו למד שנתיים נוספות בעלי. למד לתואר שני במשפטים לבוגרי כלכלה ומינהל עסקים בבר-אילן.

בבחירות לרשויות המקומיות בישראל ב-2008, שימש מנהל השטח בקמפיין של ניר ברקת לראשות העיר ירושלים. לאחר שניצח ברקת, מונה לעוזרו האישי.

ב-2013 הצטרף לצוות של שר הכלכלה נפתלי בנט, ומונה לראש לשכתו. ב-2015 מונה לראש המטה שלו כשר החינוך. כן ניהל את כל מערכות הבחירות בהן השתתף בנט. בנוסף, לאורך שנים מיין את הליכי הקבלה של האישים השונים עבור בנט במפלגות הבית היהודי, הימין החדש וימינה, וכן קיים קשרים עם גורמים פוליטיים רבים. גן צבי משמש כחבר דירקטוריון קרן קיימת לישראל.

לאחר הבחירות ב-2021, ניהל את המשא ומתן הקואליציוני להקמת ממשלת ישראל השלושים ושש מטעם ראש הממשלה נפתלי בנט. לאחר הקמת הממשלה, מונה לראש הסגל. במסגרת תפקידו היה אמון על גיבוש האסטרטגיה המדינית של בנט ויישומה המעשי. ב-23 במאי 2022 הודיע על כוונתו לפרוש מתפקידו.

חיים אישיים
גן צבי נשוי לנגה (לבית ארליכמן), אב לחמישה ומתגורר במצפה אילן.

קישורים חיצוניים 
 המושך בחוטים - מי עומד מאחורי האיחוד בימין, ערוץ 7, 16 בינואר 2020
שומר הראש, ידיעות אחרונות, 26 בינואר 2017
״בנט הוא שר החינוך, ואני צריך לנהל את הכל״, גלובס, 3 בדצמבר 2015
אמיר אטינגר, איש סודו של בנט ששמר עליו מימין, ישראל היום, 23 במאי 2022

הערות שוליים

ראשי הסגל בלשכת ראש הממשלה
בוגרי ישיבת נתיב מאיר
בוגרי מכינה קדם-צבאית בני דוד
בוגרי אוניברסיטת בר-אילן: משפטים
בוגרי אוניברסיטת בר-אילן
דירקטורים ישראלים
חברי דירקטוריון קרן קיימת לישראל
לוחמי חטיבת גולני
ישראלים שנולדו ב-1981